Jaco & Lize-Marie se troue in 'n stal - Mooi Troues
Jaco was onmiddellik verlief toe hy Lize-Marie die eerste keer by gemeenskaplike vriende ontmoet. Hy het nie doekies omgedraai oor sy gevoel vir haar nie maar die tyd was nie reg nie. Sy was in 'n verhouding. 'n Jaar later kruis hulle paaie egter weer en die koeël is deur die kerk.
Jaco gebruik die romantiese idee van 'n kamstige uitgespoelde glasbotteltjie met 'n boodskap in om die groot vraag te vra. Op hul troudag slaan Lize-Marie haar bruidegom se asem weg toe sy deur die Bloekombos, waar al die gaste vir die seremonie wag, haar verskyning maak. Jaco nie kan nie glo dat sy mooi verloofde nog mooier kon lyk nie.
Mooi Troues wens die paartjie 'n huwelik toe waarin alles net mooi sal wees. Mooi soos hul troudag en dat hul liefde vir mekaar oneindig sal bly.
5 Februarie 2015 – Ek het n ou glas botteltjie by die huis ontdek en 'n boodskap geskryf. Met hulp van haar vriendin het ons dit op die strand gaan begrawe waar dit lyk of dit uitgespoel het. Ek het gewag tot sy klaar gewerk het toe gaan stap ons langs die see. Sy het op die bottel afgekom , boodskap oopgemaak en gelees "Liza-Mari Diedericks sal jy met my trou". Ek het op my kneë gegaan en sy het JA gesê.
Ons het deur gemeentskaplike vriende ontmoet een aand by 'n kuier. Ek het dadelik geweet daar is iets spesiaals aan haar. Die pragtige vrou met die borrelende persoonlikheid. Hier moet ek 'n plan maak, het ek vir myself gesê.
Ek het dit duidelik gemaak dat sy weet ek stel belang, maar ongelukkig was sy op daardie stadium in 'n verhouding. Ons paaie het geskei tot ons mekaar na byna 'n jaar weer raak geloop het. Hierdie keer was die tyd reg gewees vir ons, altwee enkellopend. Vyf maande later trek sy Hermanus toe en nog sewe maande daarna vra ek haar om met my te trou.
Ons was altesaam 1 jaar en tien maande saam voordat ons getrou het.
Die huwelik gaan als oor spanwerk. Maak tyd vir mekaar, kommunikeer, en belangrikste van als wees oneindig lief vir mekaar.